Aktar sigurtà fil-viċinat tal-Ewropa u lil hinn minnu Fid-19 ta' Novembru 2018, il-Kunsill u l-istati membri adottaw konklużjonijiet dwar l-istabbiliment ta' patt dwar id-dimensjoni ċivili tal-Politika ta' Sigurtà u ta' Difiża Komuni (PSDK) . Dawn il-konklużjonijiet jistabbilixxu linji gwida strateġiċi għat-tisħiħ tad-dimensjoni ċivili tal-PSDK u fihom 22 impenn politiku mill-Kunsill u l-istati membri. L-għan huwa li tissaħħaħ il-kapaċità tal-UE biex tibgħat missjonijiet ċivili tal-ġestjoni ta' kriżijiet. L-objettivi ta' dawn il-missjonijiet huma biex jissaħħu l-pulizija, l-istat tad-dritt u l-amministrazzjoni ċivili f'kuntesti fraġli u ta' kunflitt . It-tisħiħ tad-dimensjoni ċivili tal-PSDK jikkontribwixxi għar-rispons usa' tal-UE biex jiġu indirizzati l-isfidi ta-sigurtà Fil-konklużjonijiet tagħhom, il-Kunsill u l-istati membri jaqblu li tiżdied il-kontribuzzjoni għall-missjonijiet ċivili tal-PSDK . Huma jimpenjaw ruħhom ukoll li jtejbu r-reattività għad-dimensjoni ċivili tal-PSDK permezz tal-kapaċità li titnieda missjoni ġdida ta' mhux aktar minn 200 membru tal-persunal fi kwalunkwe żona tal-operazzjoni fi żmien 30 jum wara deċiżjoni tal-Kunsill, bit-tagħmir neċessarju kollu pprovdut mill-maħżen strateġiku u bl-użu tal-kapaċità ta' reattività b'diversi livelli. Aqra hawn it-test sħiħ tal-konklużjonijiet Tisħiħ tad-dimensjoni ċivili tal-PSDK: Il-Kunsill jadotta konklużjonijiet (stqarrija għall-istampa, 28/05/2018) Ngħammru lill-esperti mibgħuta tagħna - maħżen għall-missjonijiet ċivili tal-PSDK (sit web tas-SEAE) Ara l-paġna tal-laqgħa